CELEX: 32021D0463
Language: lv
Date: 2021-03-09 00:00:00
Title: Padomes Lēmums (ES) 2021/463 (2021. gada 9. marts) par nostāju, kas Eiropas Savienības vārdā jāieņem Administratīvajā komitejā, kura izveidota ar Muitas konvenciju par starptautiskajiem preču pārvadājumiem, kuros izmanto TIR karneti, attiecībā uz grozījumiem minētajā konvencijā

18.3.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 95/1
               
            
         PADOMES LĒMUMS (ES) 2021/463
         (2021. gada 9. marts)
         par nostāju, kas Eiropas Savienības vārdā jāieņem Administratīvajā komitejā, kura izveidota ar Muitas konvenciju par starptautiskajiem preču pārvadājumiem, kuros izmanto TIR karneti, attiecībā uz grozījumiem minētajā konvencijā
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar 218. panta 9. punktu,
         ņemot vērā Eiropas Komisijas priekšlikumu,
         tā kā:
         
                     (1)
                  
                  
                     1975. gada 14. novembra Muitas konvencija par starptautiskajiem preču pārvadājumiem, kuros izmanto TIR karneti (TIR konvencija), tika apstiprināta Eiropas Ekonomikas kopienas vārdā ar Padomes Regulu (EEK) Nr. 2112/78 (1) un attiecībā uz Kopienu stājās spēkā 1983. gada 20. jūnijā.
                  
               
                     (2)
                  
                  
                     TIR konvencijas konsolidētā redakcija tika publicēta pielikumā Padomes Lēmumam 2009/477/EK (2). Minētajā lēmumā ir paredzēts, ka Komisijai turpmākie TIR konvencijas grozījumi jāpublicē Eiropas Savienības Oficiālajā Vēstnesī, norādot to spēkā stāšanās datumu.
                  
               
                     (3)
                  
                  
                     Saskaņā ar TIR konvenciju Administratīvā komiteja, kas izveidota ar TIR konvenciju (“Administratīvā komiteja”), var pieņemt grozījumus TIR konvencijā un tās pielikumos ar divu trešdaļu klātesošo un balsojošo dalībnieku vairākumu.
                  
               
                     (4)
                  
                  
                     Administratīvajai komitejai savā 74. sesijā, kas notiks 2021. gada 9.–12. februārī, vai kādā turpmākajā sesijā ir jāpieņem vairāki grozījumi TIR konvencijas pielikumos.
                  
               
                     (5)
                  
                  
                     Lai ņemtu vērā iepriekš pieņemto TIR konvencijas 18. panta grozījumu, ar kuru tika palielināts to muitas iestāžu kopējais skaits, kuras var būt iesaistītas TIR operācijā, ir jāgroza TIR konvencijas 1. pielikums un jāatjaunina TIR karnetes paraugu 1. un 2. varianta izkārtojums.
                  
               
                     (6)
                  
                  
                     Ir lietderīgi noteikt nostāju, kas Savienības vārdā ir jāieņem Administratīvajā komitejā attiecībā uz TIR konvencijas grozījumiem, jo minētie grozījumi Savienībai būs saistoši.
                  
               
                     (7)
                  
                  
                     Tādēļ Savienības nostājas Administratīvajā komitejā pamatā vajadzētu būt šim lēmumam pievienotajam grozījumu projektam,
                  
               IR PIEŅĒMUSI ŠO LĒMUMU.
         
            1. pants
            Nostājas, kas Savienības vārdā jāieņem ar Muitas konvenciju par starptautiskajiem preču pārvadājumiem, kuros izmanto TIR karneti, izveidotās Administratīvās komitejas 74. sesijā, kas notiks 2021. gada 9.–12. februārī, vai kādā turpmākajā sesijā attiecībā uz grozījumiem minētajā konvencijā, pamatā ir šim lēmumam pievienotais grozījumu projekts.
            Savienības pārstāvji Administratīvajā komitejā var piekrist nelielām izmaiņām lēmuma projektā bez Padomes papildu lēmuma.
         
         
            2. pants
            Nostāju, kas minēta 1. pantā, pauž Komisija. Kad Administratīvajā komitejā notiek oficiāls balsojums, dalībvalstis, kopīgi rīkojoties Savienības interesēs, pauž Savienības nostāju.
         
         
            3. pants
            Šis lēmums stājas spēkā tā pieņemšanas dienā.
         
         
            Briselē, 2021. gada 9. martā
            
               
                  Padomes vārdā –
               
               
                  priekšsēdētāja
               
               A. P. ZACARIAS
            
         
         
            (1)  Padomes Regula (EEK) Nr. 2112/78 (1978. gada 25. jūlijs) par 1975. gada 14. novembrī noslēgto Ženēvas Muitas konvenciju par starptautiskajiem preču pārvadājumiem, kuros izmanto TIR karneti (TIR konvencija) (OV L 252, 14.9.1978., 1. lpp.).
         
            (2)  Padomes Lēmums 2009/477/EK (2009. gada 28. maijs) konsolidētā veidā publicēt 1975. gada 14. novembrī noslēgto Muitas konvenciju par starptautiskajiem preču pārvadājumiem, kuros lieto TIR karneti, (TIR konvenciju) ar kopš tā laika izdarītajiem grozījumiem (OV L 165, 26.6.2009., 1. lpp.).
      
      
         
            PIELIKUMS
            
               1. pielikums, 1. VARIANTS, vāka 2. lappuse: TIR karnetes paraugs Nr. 5 “règles relatives à l’utilisation du carnet TIR”
            
            vārdu “quatre” aizstāj ar vārdu “huit”;
            
               1. pielikums, 1. VARIANTS, vāka 3. lappuse: TIR karnetes paraugs, 1. variants, Nr. 5 “rules regarding the use of the TIR Carnet”
            
            vārdu “four” aizstāj ar vārdu “eight”;
            
               1. pielikums, 1. VARIANTS, TIR karnetes parauga 5. lappuse (balta), kupons Nr. 1
            
            “Esošo kuponu Nr. 1” aizstāj ar šādu: (1)
            
            
               1. pielikums, 1. VARIANTS, TIR karnetes parauga 1. varianta 6. lappuse (zaļa), kupons Nr. 2
            
            “Esošo kuponu Nr. 2” aizstāj ar šādu: (2)
            
            
               1. pielikums, 2. VARIANTS, vāka 2. lappuse: TIR karnetes paraugs Nr. 5 “règles relatives à l’utilisation du carnet TIR”
            
            vārdu “quatre” aizstāj ar vārdu “huit”;
            
               1. pielikums, 2. VARIANTS, vāka 3. lappuse: TIR karnetes paraugs, 1. variants, Nr. 5 “rules regarding the use of the TIR Carnet”
            
            vārdu “four” aizstāj ar vārdu “eight”;
            
               1. pielikums, 2. VARIANTS, TIR karnetes parauga 12. lappuse (balta), kupons Nr. 1
            
            “Esošo kuponu Nr. 1” aizstāj ar šādu: (3)
            
            
               1. pielikums, 2. VARIANTS, TIR karnetes parauga 13. lappuse (zaļa), kupons Nr. 2
            
            “Esošo kuponu Nr. 2” aizstāj ar šādu: (4)
            
            
               
            
               
            
               
            
               
            
               (1)  Skatīt šā pielikuma 2. lpp.
            
               (2)  Skatīt šā pielikuma 3. lpp.
            
               (3)  Skatīt šā pielikuma 4. lpp.
            
               (4)  Skatīt šā pielikuma 5. lpp.